Portal: USA

**Representantenes hus** i USA er ett av to kamre i den føderale lovgivende forsamling, Kongressen (det andre er Senatet). Navnet forkortes ofte til «The House» (Huset). Det har 435 seter, som fordeles mellom USAs delstater etter folketallet (dog med det unntak at alle stater skal ha minst én representant), basert på folketellingene hvert 10. år, med redistribusjonen gjort gjeldende for påfølgende valg. Den seneste folketellingen var i 2010, og delstatenes nye representasjon ble gjort gjeldende fra og med valget i 2012.

I tillegg til de 435 ordinære medlemmene, velges i alt seks representanter fra USAs territorier og føderale distrikt (Amerikansk Samoa, Guam, Jomfruøyene, Nord-Marianene, Puerto Rico, og Washington, D.C.), men disse har ikke stemmerett. Representanten fra Puerto Rico kalles residerende kommissær, og velges for fire år (i presidentvalgår), de andre for to år.

Alle USAs delstater (bortsett fra Nebraska) har to lovgivende kamre; i mange av disse kalles det ene «representantenes hus».

Stater med mer enn en representant deles inn i distrikt, der hvert distrikt skal ha like mange innbyggere. Hvordan disse skal tegnes, er ofte et politisk stridstema i de enkelte statene. I noen stater gjøres nytegningen av delstatsforsamlingen, i andre er det uavhengige kommisjoner som gjør jobben. Det er fullt tillatt å ta partihensyn ved opptegningen; dog skal ikke minoriteters representasjon svekkes. Rase/etnisitet kan dog etter flere Høyesterettsavgjørelser på 90-tallet ikke utgjøre det eneste kriterium. Ofte blir de to store partiene enige om en tegning som gjør at en rekke distrikter blir «sikre» for det ene eller andre partiet, med vekt på at sittende folkevalgte forblir trygge.

Etter grunnloven løper Husets funksjonsperiode i to år, fra kl 12:00 den 3. januar året etter et valg. De konstitusjonelle krav til valgbarhet er at man må være minst 25 år gammel, ha vært amerikansk statsborger i syv år og være bosatt i den delstat man skal velges fra. Det er ingen begrensninger på hvor mange ganger man kan gjenvelges. Det seneste valg til Representantenes hus ble holdt tirsdag 3. november 2020.

Prosedyre
---------

I likhet med Underhuset i Storbritannia styres Representantenes hus av en Speaker of The House. Den 3. oktober 2023 ble republikaneren Kevin McCarthy fra California avsatt, som den første noensinne. Han ble valgt 7. januar 2023.

I prinsippet er Representantenes hus likestilt med Senatet, i praksis anses det som underordnet. Det er noen få forskjeller i de to kamres ansvarsområder: Huset har ingen innflytelse på godkjennelse av presidentnominerte embeter som regjeringsmedlemmer og føderale dommere. På den annen side må alle lovforslag som omfatter «raising revenue», dvs. som øker de offentlige inntekter, initieres i Representantenes hus. Dette skyldes at Huset frem til 1913 var det eneste direkte valgte kammer (senatorer ble før dette oppnevnt av delstatsforsamlingene), og man mente at byrder pålagt folket måtte foreslås av de som ble valgt av dem og derfor sto direkte ansvarlig.

Ved riksrett (*impeachment*) er det Representantenes hus som ved vanlig flertall reiser tiltale, mens Senatet dømmer.

Sammensetning siden 2023
------------------------

Den nåværende kongressen, den 118. ble valgt 8. november 2022 og møttes 3. januar 2023. Republikaneren Kevin McCarthy fra California ble valgt til speaker.

Etter valget i 2018 fikk Representantenes hus 222 republikanere (opp fra 213 fra forrige kongress) og 212 demokrater (ned fra 216).

Den politiske sammensetningen fordelt på delstatene er slik (D: Demokrat, R: Republikaner, T: Tomt):[*trenger oppdatering*]

|  |  |  |
| --- | --- | --- |
| * Alabama: 7 (1D/6R)
* Alaska: 1 (1R)
* Arizona: 9 (5D/4R)
* Arkansas: 4 (4R)
* California: 53 (46D/7R)
* Colorado: 7 (4D/3R)
* Connecticut: 5 (5D)
* Delaware: 1 (1D)
* Florida: 27 (13D/14R)
* Georgia: 14 (5D/9R)
* Hawaii: 2 (2D)
* Idaho: 2 (2R)
* Illinois: 18 (13D/5R)
* Indiana: 9 (2D/7R)
* Iowa: 4 (3D/1R)
* Kansas: 4 (1D/3R)
* Kentucky: 6 (1D/5R)
 | * Louisiana: 6 (1D/5R)
* Maine: 2 (2D)
* Maryland: 8 (7D/1R)
* Massachusetts: 9 (9D)
* Michigan: 14 (7D/7R)
* Minnesota: 8 (5D/3R)
* Mississippi: 4 (1D/3R)
* Missouri: 8 (2D/6R)
* Montana: 1 (1R)
* Nebraska: 3 (3R)
* Nevada: 4 (3D/1R)
* New Hampshire: 2 (2D)
* New Jersey: 12 (11D/1R)
* New Mexico: 3 (3D)
* New York: 27 (21D/6R)
* Nord-Carolina: 13 (3D/9R/1T)
* Nord-Dakota: 1 (1R)
 | * Ohio: 16 (4D/12R)
* Oklahoma: 5 (1D/4R)
* Oregon: 5 (4D/1R)
* Pennsylvania: 18 (9D/9R)
* Rhode Island: 2 (2D)
* Sør-Carolina: 7 (2D/5R)
* Sør-Dakota: 1 (1R)
* Tennessee: 9 (2D/7R)
* Texas: 36 (13D/23R)
* Utah: 4 (1D/3R)
* Vermont: 1 (1D)
* Vest-Virginia: 3 (3R)
* Virginia: 11 (7D/4R)
* Washington: 10 (7D/3R)
* Wisconsin: 8 (3D/5R)
* Wyoming: 1 (1R)
 |

Eksterne lenker
---------------

* (en) Offisielt nettsted Rediger på Wikidata

* (en) United States House of Representatives – kategori av bilder, video eller lyd på Commons Rediger på Wikidata

* (en) United States House of Representatives – galleri av bilder, video eller lyd på Commons Rediger på Wikidata
* Norsk side med oversikt over kongressvalgene

| * v
* d
* r
USAs kongress |
| --- |
| Representantenes hus | 
* Nåværende medlemmer
* Speaker i Representantenes hus

 |
| Senatet | 
* Nåværende senatorer
* Senatets president
* President pro tempore i Senatet

 |
| Relatert | 
* Liste over USAs kongresser
* United States Capitol

 |
| (117. ← 118. → 119.) |

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** BIBSYS **·** VIAF **·** GND **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** CiNii **·** CiNii **·** MusicBrainz
 |